****

**To nye løsninger for tilslutning af solcellesystemer**

Phoenix Contact tilbyder nu to nye innovative løsninger til solcellesystemer: string combiner bokse (SCB) til 1500 V er designet til anlæg med systemspændinger op til 1500 V. De kan anvendes til at opsamle og fordele strengstrømme samt give beskyttelse mod farlige lynstrømme og overspændinger i 1500 V teknologi, hvilket bliver stadig mere vigtigt. Komponenterne, der er udviklet specifikt til denne teknologi, installeres i en intelligent SCB, som er skræddersyet til individuelle applikationer.

Den kompakte string combiner boks med ekstern strengsikring har nu også en integreret strømforsyning. Det giver et kompakt design, meget lav varmeudvikling inde i boksen og mulighed for drift under ekstreme omgivelsesbetingelser. Overvågningssystemet med indbygget DC/DC konverter forsynes direkte fra solcellesystemets spænding. Med den kompakte enhed kan monterings- og installationsomkostningerne reduceres væsentligt under installation. De eksterne strengsikringer kan takket være fjederkrafttilslutningsteknologi udskiftes hurtigt og nemt uden brug af særligt værktøj. Derudover udfører den kompakte SCB også opgaver som opsamling og fordeling af strengstrømme, giver beskyttelse mod skader forårsaget af overspændinger og overvåger systemets ydelse.

Disse intelligente løsningskoncepter fra Phoenix Contact sikrer høj ydelse og pålidelighed for solcellesystemet. Begge tilslutningsbokse hjælper med at reducere de totale omkostninger for sådanne systemer. Løsningerne fra Phoenix Contact bringer dermed solenergi et skridt videre mod at være et omkostningseffektivt alternativ til elproduktion fra fossile brændstoffer.

For yderligere information kontakt Product Manager Henning Lippert, hlippert@phoenixcontact.dk eller vores kundeservice på telefon 36 77 44 11.